text: Jilli mootummaa Eertiraa prezdaant Isaayyaas Afaworqiin durfamu daaw’annaa hojii guyyaa sadihiitiif har’a ganama gara Kaayiroo imaluu gabaafame. Ministeerri Odeeyfannoo biyyattii Yamane Gebremasqal fuula Twitter isaa irratti akka ibsetti, ministeerri haajaa alaa Usmaan Saalah fi gorsaan prezdaantichaa Yamane Gabr’ab jila kana wajjiin kan imalan tahuu hime.
text: #000004
text: Prezdaant Isaayyaas haaluma walfakkaatuun torbee tokko dura gara Suudaan imaluun hoggantoota biyyattii waliin kan mari’ate tahuu odeeyfannoon ni addeessa. Haata’u malee ajandaan mootummaa Eertiraa gara Suudaan fi Masritti deddeebisaa jiru maal akka tahe hin ibsamne.
text: #000005
text: Gama biraatiin ammoo Ityoophiyaa, Masri fi Suudaan dhimma hidha laga Abbaay irratti marii kan itti fufan tahus, hanga ammaatti walii galtee irra kan hin gahin tahuu odeeyfannoon ni addeessa.
text: #000007